**Eduardo o Confesor**, coñecido tamén como san **Eduardo o Confesor,** nado en 1003 e finado o 5 de xaneiro de 1066, foi rei de Inglaterra entre 1042 e 1066. Fillo de Etelredo II o Indeciso e Emma de Normandía, foi un dos últimos reis anglosaxóns de Inglaterra e é xeralmente considerado como o último rei da casa de Wessex.

Eduardo foi o sucesor de Canuto Hardeknut, fillo de Canuto o Grande, e restaurou o goberno da casa de Wessex, despois do período do mandato danés desde que Canoto conquistou Inglaterra en 1016. Cando Eduardo morreu en 1066, foi sucedido por Haroldo Godwinson, que foi derrotado e asasinado ese mesmo ano polos normandos, comandados por Guillerme o Conquistador, durante a batalla de Hastings.

Tradicionalmente descríbeselle como inxenuo e piadoso e crese que o seu reinado foi notable pola desintegración do poder real en Inglaterra e o avance no poder da familia Godwin. Con todo, os seus biógrafos Frank Barlow e Peter Rex están en desacordo, para eles Eduardo foi un rei eficiente, dinámico, enxeñoso e ás veces implacable, pero cuxa reputación foi inxustamente embazada pola conquista normanda que aconteceu pouco despois da súa morte. Outros historiadores consideran que esta imaxe é só parcialmente certa, pero que non o é en absoluto na última fase do seu reinado. En opinión de Richard Mortimer, o retorno dos Godwin desde o exilio en 1052, «significaba o fin efectivo do seu exercicio do poder». A diferenza no seu nivel de actividade en comparación coa primeira parte do seu reinado «implica unha retirada das responsabilidades».

A Eduardo chámaselle confesor no sentido de confesor da fe, como se denomina na tradición cristiá a alguén que se cre que viviu unha vida santa pero que non foi un mártir, en latín: *S. Eduardus Confesor rex Anglorum*, en contraposición a S. Eduardus Martyr rex Anglorum. Foi canonizado polo papa Alexandre III en 1161 e é conmemorado o 13 de outubro pola Igrexa de Inglaterra e a Igrexa católica en Inglaterra e Gales. san Eduardo foi un dos santos nacionais de Inglaterra ata que o rei Eduardo III adoptou como patrón a san Xurxo aproximadamente en 1350.

Notas
-----

1. ↑  A numeración dos monarcas ingleses comeza de novo despois da conquista normanda, o que explica por que os numerais asignados aos reis ingleses chamados Eduardo comenzan con Eduardo I de Inglaterra e non inclúen a Eduardo el confesor (que foi o terceiro rei Eduardo).
2. ↑  O seu, Haroldo Godwinson, era da casa de Godwin. Edgar Atheling, o herdeiro lexítimo de Eduardo, foi proclamado rei despois da batalla de Hastings en 1066, pero nunca gobernou e foi deposto despois de oito semanas.
3. ↑  "King Harold of Wessex". Arquivado dende o orixinal o 20 de febreiro de 2014. Consultado o 09 de outubro de 2018.
4. ↑  Barlow, Frank. «Edward the Confessor» (en inglés). *Oxford Dictionary of National Biography*, 2004.
5. ↑  Rex, Peter (2008). *King and Saint: The Life of Edward the Confessor*, The History Press, p. 224.
6. ↑  Mortimer, *Edward the Confessor*, p. 29.
7. ↑  Rex, p. 226
8. ↑  Summerson, Henry (2004). «Saint George» (en inglés). *Oxford Dictionary of National Biography*.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Eduardo o Confesor Modificar a ligazón no Wikidata*** |

|  |
| --- |
| Eduardo o Confesor **Casa de Wessex****Nacemento:** c. 1003  **Falecemento:** 4 ou 5 de xaneiro de 1066 |
| Títulos Reais
 |
| Precedido por**Harthacnut** | **Rei dos Ingleses**1042–1066 
 | Sucedido  por**Haroldo Godwinson** |
|

|  |  |
| --- | --- |
| Control de autoridades | 
* Wd: Q130005
* WorldCat
* VIAF: 261559366
* ARLIMA: 1058
* BAV: ADV10037402
* BMT: 107191
* BNF: 12034111z
* BRE: 4939872
* CANTIC: a11188121
* CERL: cnp00546754
* DeutscheBio: 11907978X
* EBID: ID
* FAST: 1817029
* GEC: 0023503
* GND: 11907978X
* ISNI: 0000 0000 8981 1029
* LCCN: n80040161
* NLA: 52673220
* NNDB: 000093438
* NTA: 070216975
* ODNB: 8516
* PASE: 8849
* SUDOC: 028521595
* ULAN: 500283170
* WikiTree: Wessex-358

 |